CELEX: C2004/239/55
Language: fi
Date: 2004-09-25 00:00:00
Title: Asia T-150/04: Mülhens GmbH & Co. KG:n 23.4.2004 sisämarkkinoiden harmonisointivirastoa (tavaramerkit ja mallit) vastaan nostama kanne

25.9.2004   
            
            
               FI
            
            
               Euroopan unionin virallinen lehti
            
            
               C 239/25
            
         Mülhens GmbH & Co. KG:n 23.4.2004 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-150/04)
   (2004/C 239/55)
   Oikeudenkäyntikieli määritetään työjärjestyksen 131 artiklan 2 kohdan mukaisesti – Kieli, jolla kannekirjelmä on laadittu: saksa
   Mülhens GmbH & Co. KG, Köln (Saksa) on nostanut 23.4.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustaja on asianajaja T. Schulte-Beckhausen.
   Minoronzoni S.r.l., Ponte San Pietro (Bergamo) (Italia) osallistui myös asian käsittelyyn valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa vastaajan ensimmäisen valituslautakunnan 18.2.2004 asiassa R 949/2001-1 tekemän ratkaisun
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Minoronzoni S.r.l.
            
         
               Haettu tavaramerkki:
            
            
               Kuviomerkki TOSCA BLU luokkiin 18 ja 25 kuuluvia tavaroita varten (mm. laukut, käsilaukut, matkalaukut; kaikenlaiset miesten, naisten ja nuorten vaatteet) - hakemus nro 1 008 291
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Kantaja
            
         
               Tavaramerkki- tai merkkioikeus, johon väitemenettelyssä on vedottu.
            
            
               Saksalainen sanamerkki TOSCA hajuvesiä varten (mm. Parfum, Eau de Toilette ja Eau de Parfum pour femmes)
            
         
               Väiteosaston ratkaisu:
            
            
               Väitteen hylkääminen
            
         
               Valituslautakunnan ratkaisu:
            
            
               Kantajan tekemän valituksen hylkääminen
            
         
               Kanneperusteet:
            
            
               
                           —
                        
                        
                           Väite, joka perustuu yleisesti tunnettuun tavaramerkkiin TOSCA, on perusteltu asetuksen N:o 40/94 8 artiklan 1 kohdan perusteella.
                        
                     
                           —
                        
                        
                           Kyseessä olevat merkit voivat aiheuttaa sekaannusta.
                        
                     
                           —
                        
                        
                           Kyseessä olevat tavarat ovat samankaltaisia.
                        
                     
                           —
                        
                        
                           Asetuksen N:o 40/94 8 artiklan 1 kohdan b alakohdassa tarkoitettu sekaannusvaara on olemassa.
                        
                     
                           —
                        
                        
                           Väite voidaan hyväksyä myös asetuksen N:o 40/94 8 artiklan 5 kohdan perusteella.